Galtsjøen naturreservat

Galtsjøen naturreservat er et naturreservat i kommunene Engerdal og Rendalen. Det består av et våtmarksområde som omfatter Galtsjøen og er en del av Trysilvassdraget. Området ble vernet 18. desember 1981. Reservatet inngår i verneplan for våtmark. Motorisert ferdsel, camping, teltslagning og oppsetting av kamuflasjeinnretninger for fotografering er forbudt. Verneforskriften sier at formålet med vernet er «å bevare et viktig våtmarksområde i sin naturgitte tilstand og å verne om vegetasjonen, det spesielt rike og interessante fuglelivet og annet dyreliv som naturlig er knyttet til området.» Ender holder til her gjennom det meste av året. Referanser